Japanke lude za Modrićem: On je pravi muškarac i seks simbol

Tisućama japanskih žena Modrić je primjer pravog muškarca i zrači neodoljivom privlačnošću kakvu nemaju ni Cristiano Ronaldo, Gerrard Pique, Mats Hummels, Olivier Giroud...

<p><strong>Luka Modrić</strong> je seks simbol u Japanu. Da, dobro ste pročitali.</p><p>Dok navijači diljem svijeta uživaju u potezima našeg kapetana na nogometnom terenu, dive se njegovim dodavanjima, požrtvovnosti, trnovitom putu kojega je morao prići da stigne do samog vrha, u <strong>Japanu </strong>na njega gledaju kroz nešto drugačiju prizmu.</p><p>Tisućama japanskih žena Modrić je primjer <strong>pravog muškarca </strong>i zrači neodoljivom privlačnošću kakvu nemaju ni Cristiano Ronaldo, Gerrard Pique, Mats Hummels, Olivier Giroud...</p><p>Naravno, nije njima toliko bitan <strong>fizički izgled</strong>. Lukina privlačnost krije se u njegovom uspjehu, teškom životnom putu, ratnim godinama koje je proveo u svom Zadru, igrao nogomet dok su na nebu iznad njega pucale granate, neimaštini...</p><p> Žene iz Zemlje izlazećeg sunca jednostavno ne padaju na <strong>mišićave </strong>i <strong>visoke frajere </strong>sa savršenim frizurama i isklesanim torzima. Ne padaju na one koji izigravaju playboye. Njima je puno bitnija cjelokupna slika o muškarcu koji je unatoč brojnim preprekama i urođenom skromnošću stigao do statusa najboljeg.</p><p>Priču o Lukinoj popularnosti među Japankama otkrio je jedan od autora njegove biografije "Sin rata", <strong>Vicente Azpicarte</strong>. On je pri prvom posjetu Tokiju primijetio da japansko izdanje knjige ima drugačije korice od originalnog izdanja. U prvom planu je bio Modrićev profil i trenutak u kojemu rukom s lica pomiče svoju kosu.</p><p>- Modrića u Japanu smatraju jednim od najprivlačnijih nogometaša na kugli zemaljskoj - rekao mu je japanski urednik biografije kada je Azpicarte pitao zašto je fotografija drugačija.</p><p>Eto, Luki Modriću bismo bez previše razmišljanja pridodali najbolje epitete kada je riječ o njegovoj <strong>nogometnoj genijalnosti</strong>. Ali, treba biti iskren i priznati - teško da bi itko u Hrvatskoj našeg kapetana svrstao među najzgodnije nogometaše.</p><p>Ovo je samo još jedan dokaz da nismo svi isti...</p>